**Sagsfremstilling fra arbejdsgruppen til SU-dagsordener på hhv. HST og Klinisk institut**

På SUND FSU-møde d. 15.9.2016 blev AAU-kompetencestrategi 2016-2021 behandlet.

Der er udarbejdet en AAU Kompetencestrategi for 2016-21. Det fremgår af den nye kompetencestrategi at kompetenceudvikling skal være strategisk, involverende, systematisk og fleksibel. I processen har man identificeret og prioriteret tre overordnede AAU kompetencebehov for den kommende periode. Disse er Ledelseskompetencer for VIP og TAP, kompetencer til at indgå i projektarbejde samt undervisningskompetencer.   
<http://www.strategi.aau.dk/digitalAssets/205/205238_aalborg-universitets-kompetencestrategi.pdf>

Der lægges op til, at AAU-kompetencestrategi erstatter fakulteternes kompetencestrategier, men at man lokalt på fakulteter, institutter og i afdelinger fortsat identificerer lokale kompetenceudviklingsbehov gennem de lokale SU’er.

**På SUND FSU-møde d. 15.9.2016 blev det besluttet, at man på fakultetsniveau fremadrettet ikke udarbejder selvstændig kompetencestrategi, men at kompetencebehov identificeres og indsatsområder dokumenters skriftligt**.   
I den forbindelse blev der i FSU oprettet en arbejdsgruppe bestående af 2 TAP’er og 2 VIP’er, hvis opgave er at identificeres lokale SUND-specifikke kompetenceudviklingsbehov, som kan indgå i det videre arbejde med at fastlægge indsatsområder på fakultetsniveau.

På det første møde i arbejdsgruppen d. 2.november blev det besluttet, at medlemmerne af arbejdsgruppen indhenter og drøfter kompetenceudviklingsbehov inden for de to medarbejderkategorier gennem de lokale samarbejdsudvalg på institutterne.

**Vi vil derfor bede SU på Institut for Medicin og Sundhedsteknologi drøfte og komme med input til arbejdsgruppen i forhold til, om de finder særlige SUND-specifikke behov i forhold til kompetenceudvikling for hhv. VIP og TAP.** For bedst mulig input vil vi opfordre både leder- og medarbejderrepræsentanter til at forhøre sig blandt de ansatte inden næste SU-møde i 2017 eller til en aftalt dato.

I SUND’s nuværende kompetencestrategi kan du via dette link se, hvilke behov der pt. er defineret på fakultetsniveau<http://www.sundhedsvidenskab.aau.dk/digitalAssets/196/196425_kompetencestrategi_2012.pdf>:

Selvom kompetencefondsmidler kun skal ses som et supplement til kompetenceudvikling, kan det være relevant at være opmærksom på at udmøntning af kompetencefondsmidler netop sker på grundlag af AAU Kompetencestrategi, lokalt identificerede kompetencebehov samt vejledning og ansøgningsprocedure i AAU-håndbogen.

Med venlig hilsen arbejdsgruppens repræsentanter på Institut for Medicin og Sundhedsteknologi

Ulrike Pielmeier og Melanie Rosendahl